Diari Oficial de la Generalitat Valenciana


Sumari del DOGV 1288, del 20-04-1990 (1990/817173)

DECRET 55/1990, de 26 de març, del Consell de la Generalitat Valenciana, pel qual es regula la coordinació entre l'Agència del Medi Ambient, de la Conselleria d'Administració Pública, i el Servei Valencià de Salut, de la Conselleria de Sanitat i Consum, en matèria de sanitat ambiental.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/03/26/55/dof/vci/html**

### Dades del document

Número de DOGV
:   1288

Data del DOGV
:   20-04-1990

Secció del DOGV
:   DISPOSICIONS GENERALS

Número del document
:   1990/817173


Data del document
:   26-03-1990

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 55/1990, de 26 de març, del Consell de la Generalitat Valenciana, pel qual es regula la coordinació entre l'Agència del Medi Ambient, de la Conselleria d'Administració Pública i el Servei Valencià de Salut, de la Conselleria de Sanidad i Consum, en matèria de sanitat ambiental.  
El Decret 3/1989 de 16 de gener, del Consell de la Generalitat Valenciana, pel qual es creà l?Agència del Medi Ambient, atorga a aquesta competències en matèria de sanitat ambiental, i el Decret 45/1989 de 4 d'abril, del Consell de la Generalitat Valenciana, pel qual s'aprovava el Reglament Orgànic i Funcional de la Conselleria d?Administració Pública detalla en l'article 55 competències de l?Agència en aquesta matèria.  
La Llei 8/1987 de 4 de desembre, del Servei Valencià de Salut i el Decret 46/1988 de 12 d'abril, del Consell de la Generalitat Valenciana, pel qual s'aprovava el Reglament d'Organització i Funcionament del Servei Valencià de Salut estableixen les competències que en matèria de sanitat ambiental corresponen a aquest organisme autònom.  
Tot l?esmentat fa necessari que hi haja una coordinació en la planificació i gestió del treball a desplegar en aquesta matèria en l?àmbit de la Comunitat Valenciana.  
Per aquesta raó, i a proposta dels Consellers d?Administració Pública i de Sanitat i Consum i prèvia deliberació del Consell de la Generalitat Valenciana, en la sessió celebrada el dia 26 de març de 1990,  
DECRETE:  
Article 1r  
Que corresponen a la Conselleria d?Administració Pública, a través de l?Agència del Medi Ambient, les següents funcions:  
1. La fixació de directrius i criteris generals de la política en matèria de sanitat ambiental a la Comunitat Valenciana.  
2. L?adopció de criteris per a la previsió dels recursos entre els diferents programes i demarcacions territorials en matèria de sanitat ambiental.  
3. L?elaboració de plans, projectes i programes generals i específics a desplegar en matèria de control sanitari, lluita i prevenció de la contaminació atmosfèrica, de les aigües per beure, aigües residuals, litorals, residus sòlids, soroll, habitatge i urbanisme. Vigilància de les condicions sanitàries de locals i edificis de convivència o d'ús públic, de campaments, piscines i platges, i en general dels llocs on es realitzen activitats d'esbargiment i oci, i dels establiments i indústries molestes, malsanes, nocives i perilloses.  
4. L?elaboració de la normativa general o específica necessària per a fer efectiu el control i la vigilància en matèria de sanitat ambiental, i les relacions institucionals de la Generalitat Valenciana en aquestes matèries, sense perjudici de la capacitat normativa i competència de relació institucional de la Conselleria de Sanitat i Consum com a reguladora de la política de salut de la Comunitat Valenciana.  
5. L?avaluació de les dades després de la posada en marxa dels plans, projectes i programes en aquesta matèria.  
Article 2n  
Corresponen al Servei Valencià de Salut de la Conselleria de Sanitat i Consum les següents funcions.  
1. La gestió i l?execució dels plans, projectes i programes elaborats per l?Agència del Medi Ambient en matèria de sanitat ambiental.  
2. La promoció i millora dels sistemes de sanejament, proveïment d'aigües, eliminació i tractament de residus sòlids i líquids; la promoció i millora dels sistemes de sanejament i control de l'aire, amb especial atenció a la contaminació atmosfèrica i per soroll, i la vigilància sanitària i l'adaptació a la salut del medi ambient en tots els àmbits de la vida, incloent-hi l?habitatge en l?àmbit de la normativa general i les directrius fixades.  
3. La tramesa de la informació obtinguda per raó de l'aplicació dels plans, projectes i programes de sanitat ambiental a l?Agència del Medi Ambient amb la periodicitat que aquest organisme hi establesca.  
DISPOSICIONS FINALS:  
Primera  
S'autoritza els Consellers d?Administració Pública i de Sanitat i Consum per dictar les normes necessàries per a l'aplicació i desplegament del que estableix el present Decret.  
Segona  
Aquest Decret entra en vigor el dia següent al de la publicació en el Diari Oficial de la Generalitat Valenciana.  
València, 26 de març de 1990.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,  
EMERIT BONO I MARTINEZ  
El Conseller de Sanitat i Consum,  
JOAQUIN COLOMER SALA


Còpia Permalink ELI